**Zápis zo stretnutia rodičov z RŠ SŠ Tilgnerova a rodičov, zástupcov tried na MÚ Karlova Ves dňa 12. 2. 2018**

**Prítomní za SŠ Tilgnerova:** p. Medveďová, p. Laššánová, p. Stuška, p. Tvrdoň

**Za MÚ**: p. Ďuricová, p. Prepiaková, p. Hrádek

1. **Predstavenie Pracovnej skupiny (PS) pre obnovu školského areálu SŠ Tilgnerova a zámeru jej činnosti.**

Zástupcovia Miestneho úradu (MÚ) pochopili zámer zriadiť takúto PS, ktorá sa bude snažiť zintenzívniť komunikáciu MÚ a zástupcov rodičov a napĺňať cieľ.

1. **Rekonštrukcia striech na SŠ Tilgnerova / Stav projektu, predpokladaný harmonogram prác.**

- Od poslednej Rady školy za prítomnosti mnohých rodičov (viď zápis z RŠ) bola objednaná staticko-technická expertíza. Zmluva predpokladá dodanie expertízy do 2.3.2018. (Realizátor expertízy pri výkone sondy na streche telocvične zároveň opraví drobné vady.)

- MÚ navrhuje novú podlahu v telocvičniach nezakryť, kvôli jestvujúcej vlhkosti, aby nevznikli plesne. Podlahu kontroluje a udržuje suchú školník. Prikrývať sa bude až pri rekonštrukcii striech, proti mechanickému poškodeniu.

- Expertíza bude základom pre Realizačný projekt. Ten musí byť podľa Zákona o verejnom obstarávaní tiež obstaraný. Náročnosť procesu obstarávania bude záležať od odhadovanej ceny projektu.

- MÚ bude súťaž maximálne propagovať, aby sa jej zúčastnilo čo najviac firiem. Rozhodovať bude opäť najmä faktor – cena, preto musí MÚ precízne definovať predmet a kritériá zákazky.

- Realizačný projekt je kľúčom k správnemu stavebnému riešeniu a dobrému VO na zhotoviteľa stavby.

- MÚ sa zaviazalo vyhnúť sa nedostatočne vyhotovenému realizačnému projektu, ktorý minulý rok viedol k odstúpeniu stavebnej firmy od projektu.

- Pracuje sa aj s variantom kompletnej výmeny strechy, ktorá však môže byť extrémne nákladná, ak sa preukáže, že bez strechy je narušená statika všetkých telocviční.

**PREDPOKLADANÝ HARMONOGRAM:**

Do 2. 3. 18 - Staticko-technická expertíza

Do konca apríla – Výber projekčnej kancelárie

Do konca mája – Zhotovenie realizačného projektu

Jún – Realizácia VO na zhotoviteľa stavby

Júl / August - Rekonštrukcia

Deadline na realizáciu stavby – 1.9.2018

1. **Rekonštrukcia školského dvora SŠ Tilgnerova / Stav komunikácie s magistrátom mesta BA (majetkovoprávne vysporiadanie pozemkov, prevod práv)**
* Členka RŠ JUDr. Szabová jedná s magistrátom mesta Bratislavy
* Takmer všetky školy na území KV a mnohé v rámci BA nemajú vysporiadané majetkovo-právne vzťahy k pozemkom – doterajšia bariéra investícií do areálov.
* Momentálne prebieha proces zverenia majetku mesta do správy mestskej časti KV, žiadosť MČ KV bola podaná v novembri roku 2017. Členovia ŠR v tejto veci zvážia apel na členov mestského zastupiteľstva.
* Mestský úrad už zaslal výzvy predpokladaným právnym nástupcom pôvodných vlastníkov evidovaných na liste vlastníctva k pozemku, ktorý pretína školský dvor, za účelom realizácie právnych úkonov smerujúcich k vysporiadaniu predmetného pozemku (posledný nevysporiadaný pozemok pod areálom školy).
* Právny názor magistrátu je taký, že na základe súhlasu mesta s rekonštrukciou školského dvora je možné v zmysle Zákona č. 66/2009 Z. z. realizovať rekonštrukciu. Ak sa tento právny názor potvrdí, bude treba podať žiadosť o udelenie súhlasu s rekonštrukciou na Magistrát a predložiť projekt – treba sa teda rozhodnúť, o aký projekt požiadame (preferovaný je existujúci projekt z minulosti, je ich však niekoľko). Na príprave žiadosti a výbere projektu sa preto začne priebežne pracovať.

**4. Projekt Vlády SR na podporu výstavby multifunkčných** ihrísk: <http://www.vlada.gov.sk/23104/urad-vlady-sr-zverejnil-vyzvu-na-predkladanie-ziadosti-na-podporu-sportu/>   - možnosti podania žiadosti

* Zástupcovia ŠR a rovnako aj MÚ preskúmajú podmienky projektu a možnosti pre SŠ Tilgnerova zapojiť sa.
* Problémom môže byť fakt, že preferované sú školy mimo BA, ako aj komplikácie s pozemkami pod areálom dvora.
* Všetci sa zhodli na tom, že túto možnosť treba preskúmať a pokiaľ je to možné, žiadosť podať.

**5. Ďalšie stretnutie v týždni 12. - 16. 3. 2018, po odovzdaní expertízy zo sondy strechy telocviční.**

Zapísal: Stuška, Medveďová

Overil: Laššánová, Tvrdoň